Buat 1 alinea dalam bahasa Betawi dengan unsur naratif.

Masri kêliatan jonjon duduk di korsi panjang têpat di dêpan ruang khusus hèmodialisa (HD) atau ruang pêranti pasièn cuci darèh rutin di RSUD M. Yunus, Bêngkulu. Di sêbêlahnyè, bini têrcintè, Hidayati, duduk sèndèran di pundak Masri sêmbari nunggu giliran masup ruangan. Saban duè kali dalêm seminggu, Masri sêlalu setiè nêmênin bininyè cuci darèh. Cuci darèh êni udèh dilakuin lêbih dari 6 taun. Padè 2015, awalnyè bininyè ngêluh ngêdêritè nyêri kêpalè amè pêrut ênêk. Wayah dipêrèksa kê salèh atu dokter praktik, diè tibang didiagnosis ngêdêritè darèh tinggi. Tapi, obat nyang dikasih kagak mampu ngatasin masalèhnyè, bahkan kondisi bêrtambèh parèh dêngan sêringnyè ngalamin muntah. Bininyè kêmbali dibawè kê dokter, dilakuinlah cèk darèh. Sêudèh pêmêrèksaan, têrnyatè bininyè didiagnosis ngalamin gagal ginjal.